procesaur/Wiki.mk huggingface dataset:
Расалхаг

Расалхаг или Алфа Змијоносец (α Oph / α Ophiuchi) е најсјајна ѕвезда во соѕвездието Змијоносец.
Расалхаг има привидна величина од +2,08, и има ѕвездена класификација A5. Се наоѓа на околу 47 светлосни години од Земјата.
Името Расалхаг доаѓа од арапското رأس الحية (''raʾs al-ḥayyah''), со значење „главата на кротителот на змии“. Во астрологијата е позната како една од неподвижните ѕвезди, која носи несреќа поради жени (или несреќен брак).
Бета Кит

Бета Кит или Денеб Кајтос (β Cet / β Ceti) е најсјајна ѕвезда во соѕвездието Кит. Иако има Бајерова ознака „бета“, всушност е посјајна од ѕвездата со ознака „алфа“ - Алфа Кит. Позната е и по името Дифда.
Името ѝ доаѓа од арапското الضفدع الثاني ''aḍ-ḍafdaʿ aṯ-ṯānī'', со значење „опашката на китот“ или Дифда „втора жаба“ („првата жаба“ е Фомалхаут).
Спика

Спика (''Spica'') позната и како Ариста (α Vir / α Virginis) — најсјајна ѕвезда во соѕвездието Девица, и 15-та најсјајна ѕвезда на ноќното небо. Се наоѓа на 260 светлосни години од Земјата. Оваа ѕвезда е син џин, променлива ѕвезда од типот Beta Cephei.
1 Историја на набљудувањата
За Спика се верува дека е ѕвезда која Хипарх ја искористил за да ја открие појавата прецесијата на рамноденицата. Храмот на Менат (порано Хатор) во Теба бил изграден во 3200 година п.н.е., и свртен кон Спика, но со време, поради прецесијата, забележливо е изместувањето на линијата што ја имале ѕвездата и храмот. Никола Коперник направил многу забелешки во врска со оваа ѕвезда, при неговото проучување на прецесијата.
2 Особености
Спика е сјајна ѕвезда, чија привидна величина се движи меѓу +0,92 и +1,04, со вртежен период од 4,0142 дена. Таа е променлива ѕвезда од типот Бета Кефеј. Сјајноста ѝ е 2.300 пати поголема од онаа на нашето Сонце. Спика е двојна ѕвезда, а растојанието меѓу двете ѕвезди е толку мало што речиси и не се забележуваат како две, туку како една.
3 Видливост
Бидејќи е сместена блиску до еклиптиката, Спика може да биде затемнета од Месечината и понекогаш од некои од планетите. Последното затемнување на Спика се случило кога Венера поминала пред ѕвездата (гледано од Земјата) на 10 ноември 1783 година. Наредното затемнување ќе се случи на 2 септември 2197 година, кога Венера повторно ќе помине пред Спика. Сонцето поминува на околу 2º северно од Спика секоја година околу 16 октомври.
Најлесниот начин да се најде Спика на ноќното небо е да се следи линијата на седумте ѕвезди од соѕвездието Голема Мечка до Арктур, а потоа да се додаде истата должина и ќе се дојде до Спика.
4 Етимологија и значење
Името „Спика“ доаѓа од латинското ''spīca virginis'' „Клас жито на Девицата“ (обично се мисли на пченица). Во кинеската астрономија, оваа ѕвезда е позната како ''Jiao Xiu 1'' (角宿一). Во хиндуистичкиот календар, Спика се нарекува „Накшатра Читра“.
Во астрологијата, Спика е една од неподвижните ѕвезди, со значење смарагд која носи неограничена добра среќа. Корнелиус Агрипа кабалистичкиот симбол за Спика го посветил на Хермес Трисмегист.
5 Наводи
*
Прокион

Прокион (α CMi / α Canis Minoris) е најсјајната ѕвезда во соѕвездието Мало Куче. Со голо око се гледа како да е една ѕвезда, седма најсјајна ѕвезда на ноќното небо, со привидна величина од 0,34. Ова е всушност двоен ѕвезден систем, што се состои од бела главна ѕвезда со ѕвездена класификација F5 IV-V, наречена Прокион A, и помалку светло бело џуџе со спектрален тип DA, наречено Прокион B. Прокион е една од нашите најблиски ѕвезди.
Прокион има теме на зимскиот триаголник, заедно со Сириус и Бетелгез.
1 Поврзано
* Список на најсјајни ѕвезди
* Список на најблиски ѕвезди
Јакутск

Јакутск (|Яку́тск; |Дьокуускай, []) — град во рускиот далечен исток, сместен не некаде 4° (450 км) под поларникот. Тој е главен град на Јакутија, Русија. Градот се наоѓа на реката Лена. Има два аеродрома: Аеродром Јакутск и Аеродром Маган. Населениeто во градот изнесува: 210.642 (2002 попис); 186.626 (1989 попис).
1 Збратимени градови
* Чангвон, Јужна Кореја.
* Фербенкс, Алјаска, САД.
* Харбин, НР Кина.
* Мурајама, Јапонија.
* Јелоунајф, Канада.
2 Галерија
Фомалхаут b

Фомалхаут b или Дагон — вонсончева планета оддалечена околу 25 светлосни години од нас, се наоѓа во соѕвездието Јужна Риба. Планетата е откриена како кружи околу главната ѕвезда Фомалхаут во 2008 година, на фотографија направена од телескопот „Хабл“. Дагон и трите планети околу HR 8799, кои се откриени едноподруго, се првите вонсончеви планети чија орбита е потврдена преку фотографија.
Јелоунајф

Јелоунајф (англиски: ''Yellowknife'' — град во Канада со население од 18.700) жители. Главен град е на Северозападните Територии. Градот за првпат е населен во 1935, веднаш по откривањето на злато во областа.
Маратон

Маратон е трка на патека долга 42,195 километри воведена на Летните олимписки игри - 1896 во Атина, за спомен на војникот што трчал од Маратонско поле до Атина за да извести за победата на Грците над Персијците 490 п.н.е.. По пристигањето во Атина, гласникот умрел. Должината на патот што го поминал тој е земена за должина на маратонот што е ставен во програмата на сите поголеми меѓународни атлетски натпревари.
Светскиот рекордер во маратон е Патрик Макау од Кенија со време од 2:03:38 што изнесува просечна брзина од 20,48 км/ч.
Ѕвездена ноќ

''Ѕвездена ноќ'' (|De sterrennacht) е слика на познатиот холандски постимпресионсист Винсент ван Гог. На сликата е претставен погледот од прозорецот на собата во санаториумот во кој уметникот престојувал. Сликата е насликана во дневни услови по сеќавање. Од 1941 година претставува дел од колекцијата на Музејот на модерна уметност во Њујорк, САД. Оваа слика се смета за ремек-дело на Ван Гог.
1 Генеза
Во средината на септември 1889 после тешката криза која уметникот ја имал (и која траела од средината на јули до крајот на август) решил да го вклучи неговото ''Истражување на ноќта'' во следните свои дела кои планирал да му ги испрати на својот брат Тео во Париз. Во едно од своите писма до својот брат тој кажува дека не е задоволен од сликата.
2 Инспирација за други уметници
Сликата ''Ѕвездена ноќ'' претставувала инспирација за повеќе уметници:
* Францускиот композитор Анри Дитије (Henri Dutilleux) напишал оркестарска композиција под наслов „''Стебла, бегство, движења''“;
* Американската поетеса Ан Секстон има напишано поема под наслов „Ѕвездената ноќ“;
* Канадскиот композитор Џанкарло Скалија има напишано композиција за пијано под истиот наслов;
* Песната „''Винсент''“ на Дон Меклин е, исто така, инспирирана од ова дело и започнува со зборовите „Starry, Starry Night...“.
3 Галерија
4 Наводи
Наос

Наос (старогрчки: или ), е внатрешна просторија во храмовите во класичната архитектура, или продавница завртена кон улицата во римската архитектура (види домус).
Во Стариот Египет во наосот биле сместени култните скулптури на боговите и се верувало дека тука навистина живее Бог.
Во почетокот наосот бил изработуван од дрво а подоцна од камен.
Во православието наосот означува дел од црквата каде се наоѓаат верниците за време на богослужењето. Наосот е одвоен од олтарот со иконостас.
1 Слики
Список на анархисти

* Михаил Бакунин
* Петар Кропоткин
* Пјер Жозеф Прудон
* Ерико Малатеста
* Ема Голдман
* Александар Беркман
* Нестор Махно
* Буенавентура Дурути
* Мјуреј Букчин
* Лав Николаевич Толстој
* Михаил Герџиков
* Спиро Гулапчев
* Ноам Чомски
* Макс Штирнер
* Петар Манџуков
* Рудолф Рокер
* Елизе Рекли
* Петар Аршинов
* Ба Џин
* Волтерин де Клер
* Франциско Ферер
* Лујџи Галеани
* Даниел Герин
* Рикардо Флорес Магон
* Г. П. Максимов
* Алберт Мелцер
* Луиз Мишел
* Федерика Монцени
* Јохан Мост
* Макс Нетлау
* Хуан Гарсија Оливер
* Алберт Парсонс
* Луси Парсонс
* Слави Мерџанов
* Јордан Поп Јорданов
Наос (ѕвезда)

Наос или Зета Пупис (Zeta Puppis / ζ Pup / ζ Puppis) е ѕвезда во соѕвездието Крма. Позната е по имињата ''Наос'' („Naos" од грчки ''ναύς'' „брод“) и ''Сухаил Хадар'' („Suhail Hadar“ од арапски, „светла ѕвезда на тлото“).
Нејзиниот спектрален тип е O5Ia, што значи дека ова е екстремно жешка ѕвезда. Таа е една од ретките ѕвезди на ноќното небо од типот „O“ што се гледаат со голо око. Температурата на површината ѝ е 42.400 K, а масата 59 сончеви маси.
За разлика од многу други ѕвезди на толкава далечина, за Зета Пупис се знаат точните параметри, а се знае и дека потекнува од реонот со молекуларен облак во соѕвездието Едро. Според тоа, за оваа ѕвезда можеме точно да ја одредиме оддалеченоста, што на пример не можеме за ѕвездата Денеб.
Зета Пупис е есктремно сина суперџин ѕвезда, една од најсјајните ѕвезди во нашиот Млечен Пат. Визуелно е 21.000 пати помоќна од нашето Сонце, но бидејќи е екстремно сина ѕвезда, поголемиот дел од нејзиното електромагнетно зрачење е ултравиолетово. Сините ѕвезди не се многу големи, па така и Наос не е исклучок, околу 20 пати е поголем од сончевиот полупречник. Во тој поглед најголеми се црвените џинови, како што е Бетелгез на пример.
За неколку илјади години, Наос ќе се излади и ќе се претвори во црвен суперџин, и ќе мине низ спектралните типови: B, A, F, G, K, и M. Кога ќе се случи ова, гледано од Земјата, Наос ќе биде една од најсјајните ѕвезди на небото. За 2 милиони години, Наос ќе се претвори во црвен суперџин од типот M5, а се прептоставува дека на крајот ќе експлодира во хипернова толку моќно и сјајно, што ќе се види на небото посјајно од полна Месечина.
1 Наводи
*
Анри I

{| align=right
|
Анри I (роден на 4 мај 1008 во Ремс - починал на 4 август 1060 во Витри-ен-Брие) бил крал на Франција од Капетинската династија. Тој бил син на кралот Робер II Побожниот. Бил крунисан во 1027 година, кога неговиот татко сè уште бил жив, со цел да се осигура неговото наследство
Крма (соѕвездие)

Крма (лат. ''Puppis'', Pup) — соѕвездие на јужното небо. Неговото латинско име означува „крма на брод“, и првобитно било дел од поголемото соѕвездие, Брод Арго (''Argo Navis''), кое подоцна е поделено на три дела. Останатите соѕвездија се: Кобилица и Едро. Соѕвездието Крма е најголемото од трите.
1 Особености
1.1 Ѕвезди со имиња
Бајерово означување Име Потекло Значење
ζ, Наос, грчки, брод
ξ, Асмидиске, грчки, највисокиот дел од бродскиот труп
1.2 Планетарни системи
Пронајдени се неколку системи со вонсончеви планети околу ѕвездите во ова соѕвездие, меѓу кои:
* На 1 јули 2003 година, пронајдена е планета која кружи околу ѕвездата HD 70642. Овој планетарен систем е налик на Јупитер со широка орбита и долг период на орбитирање.
* На 17 мај 2006 година, откриено е дека HD 69830 (најблиската ѕвезда од ова соѕвездие) има три планети со големина на Нептун, што претставува првиот повеќеѕвезден систем во кој нема планета налик на Јупитер или на Сатурн. Таа ѕвезда исто така има и астероиден појас во реонот меѓу средната и надворешната.
* На 21 јуни 2007 година, пронајдена е првата планета во ѕвезденото јато NGC 2423, околу ѕвездата која е црвен џин - NGC 2423-3. Планетата е најмалку 10,6 пати поголема од Јупитер и орбитира на растојание од 2,1 ае.
* На 22 септември 2008 година, пронајдени се две планети налик на Јупитер околу HD 60532. HD 60532 b има минимална маса од 1,03 M<sub>J</sub>, орбитира на 0,759 ае, а ѝ требаат 201,3 дена за да ја помине целата орбита. HD 60532 c има минимална маса од 2,46 M<sub>J</sub>, орбитира на растојание од 1,58 ае, а ѝ требаат 604 дена за да ја помине целата орбита.
2 Наводи
* Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
* Richard Hinckley Allen, ''Star Names, Their Lore and Legend'', New York , Dover.
Црква „Св. Архангел Михаил“ - Виница

„Свети Архангел Михаил“ — православен храм во градот Виница, Источна Македонија.
1 Историја
Црквата е една од поголемите цркви во Виничко и се наоѓа во центарот на градот Виница. Црквата е посветена на Св.Архангел Михаил. Изградена е во 1850 год. за што сведочи мермерната плоча со натпис над влезната врата, во која се споменува годината на ѕидањето, 1850, султанот Меџид Абдула и археопископот Климент. Не е утврдено дали црквата е градена тогаш или само обновена. Во 1970 год. е срушена и на истото место во 1973 год. е изградена поголема трикорабна базилика со полукружна апсида одвнатре и седмострана однадвор. Направена е од кршен камен и малтер и со дрвен рамен таван. Со новите доградувања црквата добила нагласена издолжена форма.
2 Живопис
Фрескоживописана е во 20 век од страна на ликовниот уметник Цветков Венко од Штип. Над западниот влез е украсена со мозаик на кој е прикажан Св. Архангел Михаил.
Црквата има регистрирано 96 икони, од кои 69 се на дрвениот иконостас изработени во 19 век. Две икони се датирани. “Св. Теодор Тирон” од 1890 г. , и “Св. Богородица со Христос” од 1899 г. Иконата на кој е претставен Св. Пантелејмон од 1890 г. е реставрирана во 1917 г.
3 Поврзано
Црквата својот патрон го прославува на 21 Ноември на денот на Св. Архангел Михаил. Светител на тие простори бил почитуван уште во ранохристијанскиот период и на кој е посветена теракотна икона Св. Архангел Михаил.
Црквата располага со сопствена библиотека.
4 Галерија
Сики

Сики (еднина: ''сик''; |ਸਿੱਖ, sikkh) — луѓе поврзани со сикизмот, монотеистичка религија што настанала во XV век во регионот Пенџаб на Индискиот Потконтинент, врз основа на откровенијата на Гуру Нанак. Поимот ''сик'' потекнува од зборот ''сисја'' (|शिष्य, śiṣya), што значи „следбеник“ или „ученик“.
Машките Сики обично го користат ''Синг'' („лав“) како средно име или презиме, иако не сите Синзи се нужно Сики. На сличен начин, жените Сики го користат името ''Каур'' („принцеза“) како средно име или презиме. Сиките кои поминале ''ханде-ки-пахул'' („крштевањето со кханда“), свеченост на иницијација позната како ''амрит'', од денот на нивното започнување се познати како ''Калса Амритдари Сики'' и секогаш мора да имаат пет к на нивното тело:
#''кеш'', неострижена коса, покриена со ''дастар'', позната и како турбан;
#''кара'', железна или челична нараквица;
#''кипран'', меч налик на бодеж што се носи во ремен ''гатра'' или појас ''камал касар'';
#''качар'', памучна долна облека и
#''канга'', мал дрвен чешел.
Регионот Пенџаб на Индискиот Потконтинент бил историска татковина на Сиките, управувана од Сиките во значителен дел од 18 и 19 век. Денес, државата Пенџаб во Североисточна Индија е претежно населена со Сики, а има значајни заедници на Сики ширум светот. Многу земји, како што е Обединетото Кралство, ги признаваат Сиките како верска заедница во нивните пописи, а од 2020 година Сиките се сметаат за посебна етничка група во Соединетите Американски Држави.
MP 40

MP 40 (МР скратеница од ''Maschinenpistole'' прев. автоматски пиштол) биле автомати произведувани во Нацистичка Германија за време на Втората светска војна, од 1939 до 1945 година. Тие биле користени од сите гранки на Германската армија. МР 40 е познат по релативно ниската каденца (темпо на стрелање).
1 Користење
МР 40 е усовршена верзија на МР 38, кој пак бил следбеник на автоматот на ''Berthold Geipel'' како MP 34 и MP 35. Сите овие автомати биле слични, но МР 40 бил најнапреден и најпрактичен. Затоа биле произведени преку 1.100.000 за време на Втората светска војна.
МР 40 често бил погрешно нарекуван „шмајзер“ иако Хуго Шмајсер (познат конструктор и производител на оружје) немал никаква врска ниту со конструирањето ниту со производството. Конструктор бил Хајнрих Волмер, а производител Ерма Верке. Подоцна Шмајсер го конструирал МР 41, варијанта на МР 40 но со дрвен кундак, исто како претходниците на МР 40.
MP 40 не бил масовно користен од Германската армија на фронт. Исклучително доверлив и практичен, мал и компактен (особено верзијата со преклоплив кундак), најдобри резултати давал на растојание до 100 метри. Затоа бил редовно користен од најголемиот број полициски единици во градски урбани места.
2 Копии и други варијанти по војната
МР 40 имал подоцни копии и по Втората светска војна произведувани од повеќе земји:
* По продукцијата на ова оружје, британскиот автомат Sten бил направен на многу сличен начин и го користел истиот шаржер како МР 40
* Шпанската компанија „Star Bonifacio Echeverria“ го направила оружјето Star Modelo Z-45, варијанта на МР 40
* Југословенската Народна Армија (ЈНА) користела оружје коешто имало надворешна сличност со МР 40, а тоа бил автоматот (рус.), во калибар 7,62 мм Токарев. За овој автомат се користеле и бајонети.
* Норвешката армија произведувала и користела варијанти на МР 40 сѐ до 1990-тите години на минатиот век.
* По војната, во Израел и Палестина сѐ уште го користеле МР 40 сѐ до 1956 година.
* Неколку МР 40 автомати се користеле во војната во Косово, 1999 година.
* Два примерока од МР 40 се користеле во борбата на LAPD SWAT против терористичка група, мај 1974.
3 Корисници
*****
4 Галерија
Флорида (департман)

Знаме, Грб
,
Статистики
Главен град:, Флорида
Површина:, 10.457 км<sup>2</sup>
Жители:, 68.636 ''(2004)''
Густина на население:, 6.55 inh./км<sup>2</sup>
Демоним:, флординенсе
Мрежно место:, ''(на шпански)''
ISO 3166-2:, UY-FD
Политики
Интендант:, Хуан Џахето (FA)
Владејачка партија:, Frente Amplio
Карта
Флорида ''(шпански: Florida)'' е департмант (''departamento'') на Уругвај. Главен град е Флорида. Департманот брои нешто под 70.000 жители.
1 Градови
(Список на градови со повеќе од 1.000 жители - податоци од пописот од 2004 година)
Град, Население
Кардал, 1.290
Касупа, 2.668
Серо Колорадо, 1.336
Флорида, 32.128
Фрај Маркос, 2.509
Нико Перес, 1.049
Саранди Гранде, 6.362
25 де Агосто, 1.794
25 де Мајо, 1.845
Глизе 581 d

Глизе 581 d (''Gliese 581 d'' или ''Gl 581 d'') е вонсончева планета на околу 20 светлосни години во соѕвездието Вага. Поради неговата маса, која е околу осум пати поголема од масата на Земјата, планетата се класифицира како „супер-Земја“. Кон крајот на април 2009 новите истражувања потврдија дека оваа планета се наоѓа во таканаречениот животопогоден појас каде можно е дека постои протечна вода, па според тоа и живот.
Животопогоден појас

Животопогоден појас — појас или подрачје во вселената каде условите се погодни за живот онакви како што се на Земјата. Постојат две зони кои треба да бидат погодни, едната во рамките на планетарниот систем и другата во рамките на галаксијата. Планетите и месечините во овој реон се кандидати за постоење на живот, па според тоа способни да создадат вонземски живот сличен на нашиот.
Во нашиот Сончев Систем меѓуѕвездениот животопогоден појас се протега на растојание од 0,95 до 1,37 астрономски единици.
Глизе 581 d, последната од четирите планети на ѕвездата црвено џуџе Глизе 581 (околу 20 светлосни години од Земјата), е најдобар пример на пронајдена далечна вонсончева планета која орбитира во животопогодниот појас во вселената.
Планетарен систем

Планетарен систем — систем од различни небесни тела кои не се ѕвезди, а орбитираат околу ѕвезда како планети, џуџести планети, месечини, астероиди, метеороиди, комети и вселенска прашина. Планетарниот систем на нашето Сонце, вклучувајќи ја и нашата Земја, е познат како Сончев Систем.
1 Потекло и развој
Се смета дека планетарните системи се оформени како дел од истиот процес кој ги создал ѕвездите. Некои поранешни теории вклучуваат поминување на друга ѕвезда многу блиску до Сонцето, која исфрлила материјал од кој се создадени планетите. Но, денес се знае дека веројатноста од ваква блиска средба е речиси неверојатна за да се смета тој процес како модел за создавање на планетите. Денес прифатените теории велат дека протопланетарниот диск кој се формирал преку гравитациски колапс на молекуларен облак, потоа еволуирал во планетарен систем.
Сепак, некои планетарни системи може да се формирани на поинаков начин. Планетите што кружат околу ѕвездите пулсари што емитуваат периодична експлозија од електромагнетно зрачење, откриени се поради варијацијата што ја предизвикуваат при овие експлозии. Пулсарите се формираат при силна експлозија на супернова, така што нормален планетарен систем не е можно да преживее таква експлозија, при која планетите би испариле, би биле исфрлени од нивните орбити од количеството на гас ослободено од екплозијата на ѕвездата, или би ја изгубиле гравитациската врска со ѕвездата околу која треба да орбитираат.
2 Список на планетарни системи
* Сончев Систем – Сонцето и неговиот планетарен систем, прв систем што е откриен
* PSR B1257+12 – првиот откриен вонсочевен планетарен систем, првиот планетарен систем на пулсар што е откриен, првиот откриен систем со повеќе планети
* Upsilon Andromedae – првиот систем со повеќе планети откриен околу ѕвезда во главна фаза, откриена во април 1999 година
* PSR B1620-26 – првиот повеќеѕвезден планетарен систем што е откриен
* 55 Cancri – најголемиот вонсочев планетарен систем што е откриен (5 познати планети до 6 ноември 2007 година, заедно со оддалечен ѕвезден придружник.)* Gliese 876 – првиот откриен систем околу црвено џуџе
* HD 69830 – пронајдено е дека има три планети со маса колку Нептун и астероиден појас, сите во рамките на 1 ае * 2M1207 – првиот систем што е фотографиран и првиот систем околу кафеаво џуџе со планета * Глизе 581 - првиот вонсочевен систем откриен со планета, а сместен во рамките на животопогодниот појас (Глизе 581 d)* Ми Олтар - првиот систем со планета која е „врел нептун“
* HD 188753 - првиот откриен планетарен систем околу тројна ѕвезда
* HD 37124
* HD 12661
* HD 73526
* 47 Ursae Majoris
* Epsilon Eridani
* 14 Herculis
* UX Tau A
3 Поврзано
* Вонсончева планета
* Список на вонсончеви планети
4 Наводи
*
Мајка Земја

Мајка земја е најстарото божество во словенската митологија и една од најважните словенски божества. Луѓето давале заклетви со допирање на земјата, и пред смрт, нејзе ѝ ги признавале гревовите. Ја обожувале во нејзината природна форма и не ѝ придавале човечки особини или сличности.
Со прифаќањето на христијанството во словенските земји, почнале да ја идентификуваат со мајката на Исус, Марија.
Пример за нејзината значајност е традиционалното повикување на мајката земја со тегла масло од канабис:
Исток- „Мајко земјо, зауздај го секое зло и нечисто битие, да не може магија да ни фрли, ниту пак да ни наштети.“ Запад- „Мајко земјо, во твоите бездни што вријат и во твоите огнови проголтај ја нечистата сила.“ Југ- „Мајко земјо, смири ги ветровите кои доаѓаат од југ и сето невреме. Смири ги виорите и ветровите што носат песоци.“ Север- „Мајко земјо, смири ги северните ветрови и облаци, зауздај ги снежните виулици и студот.“ Теглата во која стоело маслото ја закопувале по секое повикување, и секое тримесечје се принесувала жртва. (Словенска митологија 1977:287)
Во современа Русија се одржал еден доста страшен ритуал посветен на мајката земја, и тоа една вечер за време на Првата светска војна, како начин да го заштитат селото од епидемија на колера. На полноќ постарите жени тргнале во обиколка низ селото и ги повикале и другите жени да им се придружат без знаење на мажите. Биле избрани девет девици и три вдовици, кои потоа ги изнеле од селото. Сите се соблекле по комбинезон. Девиците ја пуштиле косата, а вдовиците ја покриле главата со бели шамии. Вдовиците земале плугови, девиците коси, а другите носеле разни предмети кои изгледале застрашувачки, како на пример животински черепи. Групата жени потоа, завивајќи и врискајќи, продолжила со обиколката по селото, орајќи бразда и дозволувајќи им на моќните духови да излезат и да ги уништат плодовите на злото. Секој маж што ќе ја пресретнел групата бил безмилосно соборен. (Словенска митологија 1977:287)
Илан Папе

Илан Папе (хебрејски: אילן פפה; роден во година во Хаифа) е изралески историчар, еден од водечките претставници на критички настроените „Нови историчари“, кои од 1980-тите, по објавувањето на дотогашните тајни британски и изралески документи, нудат нови видувања околу формирањето на Израел во 1948 година и протерувањето и бегството на околу 700,000 Палестинци при тој процес. Поради своите ставови, Папе во 2008 година го напушта Израел и се преселува во Британија каде предава историја на Универзитетот во Ексетер.
1 Живот
Папе е роден во Хаифа во германско-еврејско семејство. Неговите родители побегнале во Палестина по доаѓањето на нацистите на власт во Германија. На 18 години Папе е мобилизиран во израелската војска и при тоа, за време на Јомкипурската војна од 1973 година служи на Голанската Висорамнина.
Во 1978 година дипломира на Хебрејскиот универзитет во Ерусалим, а во 1984 година го брани својот докторат од областа на историјата на Оксфордскиот универзитет. Неговата докторска теза станува негова прва книга, „Британија и Арапско-израелскиот конфликт“. Во 1984 година почнува да предава на Универзитетот во Хаифа, каде останува до 2007 година. Од 1993 до 2000 година е академски директор на Истражувачкиот институт за мир Гиват Хавива, а потоа од 2000 до 2007 година раководи со Институтот за палестински и изралески студии „Емил Тума“ во Хаифа.
Поради поддршката што Папе ја даде на предлогот за академски бојкот на Израел поради неговата политика кон Палестинците, ректорот на Универзитетот во Хаифа го повика да поднесе оставка. Папе дава оставка и заминува да предава на Универзитетот во Ексетер во Британија.
Во 1999 година Папе се кандидира на изборите за Кнесетот како седми на списокот на Хадаш, зад која главно стои Комунистичката партија. Папе е познат приврзаник на решението на една држава со кое се предвидува една заедничка држава на Израелците и Палестинците.
2 Творештво
Папе главно ја брани палестинска верзија на настаните за војната за Палестина од 1948 година. Според него, протерувањето на Палестинците не е извршено врз ад хок основа, како што тврдат други изралески историчари, туку дека е дел од сеопфатен план на израелската влада за етничко чистење на Палестина, во согласност со злогласниот План Далет.
Папе ги има издадено следните книги:
* „Етничкото чистење на Палестина“ (2006)
* „Современиот Близок Исток“ (2005)
* „Современа историја на Палестина: една земја, два народи“ (2003, 2006)
* "Parlare Con il Nemico, Narrazioni palestinesi e israeliane a confronto" (италијански, 2004, со Џамил Хилал)
* „Аристократијата: Хусаините (политичка биографија)“ (хебрејски, 2003)
* „Израеско-палестинското прашање“ (уредник, 1999 и 2006)
* „Историјата од внатре: политиката и идеите на Блискиот Исток“ (1997, со М. Маоз)
* „Создавањето на Арапско-изралескиот конфликт 1947-1951“ (1992, 1994)
* „Јордан на Блискиот Исток: создавањето на клучната држава“ (1994, со Џ. Нево)
* „Британија и арапско-изралескиот конфликт 1947-1951“ (1988)
Јужна Риба (соѕвездие)

Јужна Риба (лат. ''Piscis Austrinus'' или ''Piscis Australis'', PsA) — соѕвездие. Сместено е спротивно од соѕвездието Риби. На почетокот на XX век ова соѕвездие било познато и како ''Piscis Notius''. Соѕвездието Јужна Риба е едно од 48-те соѕвездија забележани од Птоломеј. Негова најсјајна ѕвезда е Фомалхаут.
1 Забележливи одлики
Фомалхаут има придружник — Фомалхаут b, која е првата вонсончева планета која е откриена благодарение на телескопот Хабл.
2 Наводи
* Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
Луј VI Дебелиот

{| align=right
|
Луј VI Дебелиот (роден на 1 декември 1081 во Париз - починал на 1 август 1137 во Бетиси-Сан-Пјер) бил крал на Франција од Капетинската династија. Тој бил син на кралот Филип I и Берта Холандска. Неговото владеење се одликува со зацврстување на власта во државата и покорување на побунетите благородници. На надворешен план, тој војувал со англискиот крал Хенри I и германскиот, Хенрик V.
Филип I (Франција)

1 Потомство
Кралот Филип I се оженил двапати. Од првиот брак со Берта Холандска, неговите деца биле:
# Констанца (1078-1124/6) - се омажила со Иг де Шампањ, со кого била во брак до 1097, а потоа се развела и премажила со Боемунд I Антиохиски во 1106;
# Луј VI (1081-1137);
# Анри (роден 1083) (починал млад);
# Одо (1087-1096)
Од вториот брак со Бертрад де Монфор се овие деца:
# Филип де Манте (живеел во 1123);
# Флори де Нанжи] (1093-1119)# Сесилија Француска (1097-по 1145) - се омажила за Танкред Тарнетски, а потоа по вторпат со Понс, гроф од Триполи
2 Наводи
|}
Глизе 581

Глизе 581 е ѕвезда која е црвено џуџе со спектрален тип M3V, сместена 20,3 светлосни години од Земјата. Нејзината маса е пресметана на околу третина од онаа на нашето Сонце, и е 87-ми најблизок познат ѕвезден систем до Земјата. Со набљудувања е откриено дека оваа ѕвезда има најмалку четири планети: Глизе 581 b, c, d, e.
1 Поврзано
* Глизе 876
* Список на ѕвезди со потврдени вонсончеви планети
Луј VIII

{| align=right
|
Луј VIII (роден на 5 септември 1187 во Париз - починал на 8 ноември 1226 во Шатју Монпесје) бил крал на Франција од Капетинската династија. Тој бил син на кралот Филип II Август и Изабела Еноска. Тој го победил англискиот крал Јован без земја. Водел жестоки борби против Катарите и со неговата интервенција во јуни 1226, било забрзано завршувањето на крстоносниот поход на Катарите.
Филип II Август

Филип II Август (р. 21 август 1165 во Гонес — п. 14 јули 1223 во ) бил крал на Франција од Капетинската династија. За време на неговото владеење, англиската територија во Франција се намалила од 50 % на само 10 %. На 1 јули 1190, заедно со англискиот крал Ричард I Лавовско срце и германскиот, Фридрих Барбароса го започнал Третиот крстоносен поход. Тој станал најмоќниот крал во Европа, а со неговото владеење, Франција прераснала во европска велесила.
1 Ран живот
Филип е роден на 21 август 1165 година во Гонес, близу Париз, како долгоочекуван син на кралот Луј VII и неговата трета сопруга Адела од Шампањ. Го нарекувале „Dieudonné“ (''Даден од Бог''), бидејќи бил првиот машки наследник што преживеал по неколкуте ќерки од претходните бракови на Луј VII. Во 1179 година, поради лошото здравје на татко му, бил крунисан за со-владетел во катедралата во Ремс. По смртта на Луј VII на 18 септември 1180 година, 15-годишниот Филип станал единствен крал. Истата година се оженил со Изабела од Ено, која како мираз ја донела важната грофовија Артоа.
2 Владеење
Владеењето на Филип од 43 години претставува пресвртница за династијата на Капетингите. Тој значително ја зајакнал кралската власт, ги проширил кралските поседи и ги ослабнал моќните феудалци.
Филип ја удвоил, па дури и утроил големината на кралскиот домен. Ги стекнал Амиен (1185), Клермон-ан-Бовези (1218) и Аленсон (1219). Најголемите успеси ги постигнал во војните против англиските кралеви од Анжујската династија (Хенри II, Ричард I Лавовско Срце и Џон). До 1204 година ги освоил Нормандија, Анжу, Мен, Турењ и Поату, со што драстично ги намалил англиските поседи во Франција. Клучната победа во битката кај Бувин (1214) против коалицијата предводена од Џон и императорот Ото IV ја зацврстила француската надмоќ и индиректно придонела за потпишувањето на Магна карта во Англија.
Филип учествувал во Третата крстоносна војна (1189–1192) заедно со Ричард Лавовско Срце и Фридрих Барбароса. Пристигнал пред Акра во 1191 година и помогнал во нејзиното освојување. Поради тешка болест (дизентерија) и политички проблеми дома (смрт на грофот од Фландрија), се вратил во Франција веќе во јули 1191 година. Ги оставил француските сили под команда на војводата од Бургундија, но сам се сосредоточил на напади врз англиските територии во отсуство на Ричард. Подоцна не учествувал во други крстоносни походи, но ја поддржал Албигенската крстоносна војна против катарите во јужна Франција (од 1208 година).
3 Смрт
Во 1222 година тешко се разболел, но продолжил да владее до крајот. Починал од треска на 14 јули 1223 година во Мант-ла-Жоли, на возраст од 57 години. Погребан е во базиликата Сен Дени. Наследник му бил синот Луј VIII.
Филип III Храбриот

{| align=right
|
Филип III Храбриот (роден на 30 април 1245 во Поиси - починал на 5 октомври 1285 во Перпињан) бил крал на Франција од Капетинската династија. Тој го испратил неговиот татко, кралот Луј IX во Осмата крстоносна војна, во која кралот загинал, по што седнал на престолот. Неговото владеење се одликувало со голема неодлучност, а врз деонесувањето на важните одлуки, најчесто влијаеле други. Особено влијание во неговото владеење имал неговиот чичко, Карло I Анжујски, чие владеење во Италија било постојано поддржувано од страна на Филип III.
Луј X

{| align=right
|
Луј X Кавгаџијата (|Louis X le Hutin или ''fr''; октомври 1289 во Париз - 5 јуни 1316 во Венсен) — крал на Франција од Капетинската династија, крал на Навара (1305-1316) и гроф од Шампањ. На феудалците им дал привилегии, со што ја ослабел централната власт.
Јован I (Франција)

{| align=right
|
Јован I Посмртниот (|Jean I<sup>er</sup> le Posthume; во Париз - во Париз) бил крал на Франција од Капетинската династија, крал на Навара и гроф од Шампањ за само 5 дена, колку што и живеел.
Филип V (Франција)

{| align=right
|
Филип V, наречен Висок (|Philippe le Long; роден на 17 ноември 1291 во Лион - починал на 3 јануари 1322 во Лонгшамп) бил крал на Франција од Капетинската династија, крал на Навара и гроф од Шампањ. Тој бил втор син на кралот Филип IV Убавиот и Јована I Наварска. Кога неговиот постар брат, Луј X починал, тој станал регент, додека се чекало раѓањето на Јован I, наследникот на престолот, којшто умрел по 5 дена од раѓањето. Постои сомнение дека Филип V е одговорен за смртта на новороденчето.
Шарл IV

1 Владеење
За време на неговото владеење избила војната против Англија за Аквитанија. Шарл започнал да гради тврдина во Сен Сардос, во англискиот дел на Аквитанија. Потиснати од Англичаните, локалните земјопоседници го запалиле селото, што претставувало повод за војната. Неговата помала сестра, Изабела, која била жена на англискиот крал Едвард III Плантагенет посредувала во решавање на спорот во 1325 година. По посредството, одбила да му се врати на сопругот.
Како за возврат, во 1326 и 1327 година, Шарл ѝ помогнал на својата сестра Изабела против нејзиниот сопруг Едвард II.
Во време на владеењето на кралот Шарл IV биле зголемени даноците, а зачестено било и конфискувањето на имотите на непријателите на кралот.
2 Проблеми со наследникот
Како и неговите браќа и Шарл IV починал без да остави машки наследник. Со тоа завршила директната линија на наследство на Капетинската династија. Според Салискиот закон, ќерката на кралот не може да биде наследник. Во моментот на смртта на кралот, неговата жена била бремена, па бил поставен регент. За регент бил поставен Филип Валоа. Бидејќи и новороденчето било девојче, Филип Валоа станал крал. Но, и англискиот крал Едвард III Плантагенет полагал право на круната, што само ги заострило односите меѓу двете земји и претставувало повод за англиско-француските војни.
|}
Валоа (династија)

Валоа (|Valois) — француска владејачка династија, која владеела со земјата од 1328 до 1589. Династијата потекнува од споредните линии на Капетинската династија, а името го дбила по својот најзначаен имот, грофовијата Валоа.
1 Француски кралеви од семејството Валоа
* Главна линија на семејството Валоа:
** Филип VI Валоа (1328–1350)
** Јован II Добриот (1350–1364)
** Шарл V Мудриот (1364–1380)
** Шарл VI Лудиот (1380–1422)
** Шарл VII Победникот (1422–1461)
** Луј XI (1461–1483)
** Шарл VIII (1483–1498)
* Споредна линија, Валоа-Орлеан:
** Луј XII (1498–1515)
* Споредна линија, Валоа-Ангујем:
** Франсоа I (1515–1547)
** Анри II (1547–1559)
** Франсоа II (1559–1560)
** Шарл IX (1560–1574), од 1560 до 1563 под регенство на Катерина Медичи
** Анри III (1574–1589)
Lockheed AC-130

Lockheed AC-130 е тешко наоружан борбен авион кој напаѓа на земјата. Поголемиот дел на AC-130 е направен од компанијата ''Lockheеd'', а исто така друга компанија која зема учесво на изградбата на овој авион е Боинг. AC-130 е варијанта на C-130 Херкулес транспортниот авион. AC-130 е исто така понова верзија на ''AC-47 Gunship I'' користен во Виетнам.
Единствен корисник и оператор на AC-130 е ''United States Air Force'' (Воздухопловството на САД) кој ги корсити варијантите ''AC-130H Spectre'' и ''AC-130U Spooky''. AC-130 има четири пропелерни мотори. Тој има голем број на оружја прикачени на него, од 20 mm ''Gatling gun'' до 105 mm топ. најчесто има дванаесет или тринесет членови на екипажот, т.е. пет офицери (два пилоти, навигатор, воен офицер и офицер за контрола на оган) и повеќе други членови, како што се операторите на оружјата и др.
Воздухопловството на САД ги користи AC-130 авионите при воени операции за поддршка од воздух на војниците. Оваа поддршка од воздух ја сочинуваат заштита на пешадијата, заштита нз конвои и за истражување на урбани места. AC-130 исто така се користи за уништување на планирани цели и прилични цели и за заштита на воени бази. AC-130 го користат специјални единици на Воздухопловството на САД и се стационитани во Хурлберт Фиелд во Флорида, САД.
1 Дизајн
AC-130 е современ авион, со целосна електронска опрема како што се прецизноста на топовите кои се на него. Тоа предизвикува да AC-130 е многу делотворен во борба. AC-130 може да лета долго време околу својата цел, низ какви било временски услови бидејќи има сензори кои му помагаат на екипажот да ја гледа земјата чисто и јасно. Има и други сензори, како што се телевизискиот сензор, инфрцрвениот сензори еден радар. Овие сензори му помагаат на екипажот да ги распознаваат пријателските од непријателските единици долу на земјата.
2 Особености
Генерални одлики:
* Екипаж: 13
* Должина: 29,8 m
* Должина на крилата: 40,4 m
* Висина: 11,7 m
* плоштина на крилата: 162.2 m²
* тежина (натоварен): 55,520 кг
* макс. тежина за полетување: 69,750 кг
* мотори: 4× Allison T56-A-15 пропелери, 4,910 shp (3,700 kW) секој
Перформанси:
* макс. брзина: 480 км/ч
* макс. растојание на летање: 4,070 км
* макс. висина: 9,100 m
Оружја
AC-130A Project Gunship II
* 4× 7.62 mm GAU-2/A митралез
* 4× 20 mm M61 Vulcan топ
AC-130A Surprise Package, Pave Pronto, AC-130E Pave Spectre
* 4× 7.62 mm GAU-2/A митралез
* 2× 20 mm M61 Vulcan топ
* 2× 40 mm (1.58 in) L/60 Bofors топ
AC-130E Pave Aegis
* 2× 20 mm M61 Vulcan топ
* 1× 40 mm L60 Bofors топ
* 1× 105 mm (4.13 in) M102
AC-130H Pave Spectre II
* 1× 40 mm L60 Bofors топ
* 1× 105 mm (4.13 in) M102
AC-130U "Spooky" gunship
* 1× 25 mm (0.984 in) 5-Barrel GAU-12/U митралез
* 1× 40 mm L60 Bofors топ
* 1× 105 mm (4.13 in) M102
3 Галерија
Windows Internet Explorer

Windows Internet Explorer (порано Microsoft Internet Explorer скратено MSIE или IE) се низа на графички прелистувачи развиени од Microsoft и вклучени како дел од Microsoft Windows линијата на оперативни системи почнувајќи од 1995 година.
1 Историјат
Неговото прво појавување му било во пакетот со оперативниот систем Windows 95. По неговото прво појавување, излегле и верзии за оперативните системи Мек ОС и јуникс, но сепак опстанала само верзијата за Виндоуз. До 1999. тој бил најзастапен и најшироко користен пребарувач. Во 2006. година имал преку 900 милиони корисници ширум светот. Најновата верзија на Internet Explorer 7 првично била наменета за најновиот оперативен систем Windows Vista, иако тој може да се користи и за верзијата на Windows XP со инсталиран сервисен додаток 2.
Паралелно со развојот на Internet Explorer, биле развиени и други слични пребарувачи, од кои некои на крајот имаат станато вистински конкуренти на Internet Explorer. Денеска најголем конкурент на Internet Explorer е Mozilla Firefox, кој секојдневно придобива сè повеќе и повеќе корисници. Освен Firefox, тука се и останатите доста јаки конкуренти на Explorer како што се Opera, Netscape, Avant и други. Од скорo и новиoт претражувач Google Chrome претставува нов и голем конкурент на ова поле.
Неколкупати да се зборува за стабилноста и сигурноста на Internet Explorer. Откако шестата верзија била искочена во 2001. година, Microsoft не објавил никакви додатоци за неа. Различни компјутерски експерти, велат дека Internet Explorer не е безбеден и дека овозможува лесен премин на разни штетници од интернет. Додека Microsoft има пауза од 5 години поради ова прашање, Mozilla и останатите имаат развиено свои пребарувачи и во поглед на сигурност се сега многу далеку понапред од Internet Explorer. Иако, во светот има голем број на компјутерски корисници кои не знаат многу за овие работи, а Internet Explorer доаѓа со било која верзија на Windows, почнувајќи од верзијата Windows 98, па поради тоа и понатаму тој има многу корисници.
Тековна верзија 9 значајно е унапредена и по изглед и по безбедност, и претставува голема конкуренција за останатите пребарувачи. Една од главните проблеми е тоа што оваа верзија е достапна само за Windows Vista 7.
Филип VI (Франција)

{| align=right
|
Филип VI Валоа (роден во 1293 - починал на 22 август 1350 во Норгент ле Роа) бил крал на Франција и основач на династијата Валоа. Тој бил син на Шарл Валоа, кој бил брат на кралот Филип IV Убавиот. Неговото владеење се одликува со големи судири со англискиот крал Едвард III Плантагенет, што придонело до започнување на Стогодишната војна.
Microsoft SharePoint Portal Server

Microsoft SharePoint Portal Server е размерлив портал опслужувач што поврзува луѓе, тимови, и знаење преку бизнис процесите. Microsoft SharePoint овозможува флексибилно поставување и алатки за управување со што е олесната колаборацијата преку агрегација, организација и пребарување.
Како повеќето портали, Microsoft SharePoint овозможува посетителите да создаваат свој конвенционален изглед на web страните. Приспособувањето на потребите може да биде многу едноставно или многу комплексно, во зависност на типот и верзијата на инсталираниот производ. Microsoft SharePoint е моќен колаборативен модел што тесно е поврзан со Microsoft Office 2003.
Одлики на Microsoft SharePoint се следниве:
* Сервиси на платформа (Platform Services)
* Колаборациски и социјални мрежи (Collaboration and Social Networking)
* Портали (Portals)
* Пребарување во рамките на организацијата (Enterprise Search)
* Управување со содржините на претпријатието (Enterprise Content Management (ECM)) и Управување со Web содржината (Web Content Management (WCM))
* Управување со бизнис форми и бизнис процеси (Business Forms и Business Process Management (BPM))
* Business Intelligence
Овој софтвер и овозможува на групата да работи заедно на заеднички проекти, да делат податоци, да синхронизираат распореди во рамките на една мрежа, односно еден интранет. Ваквиот софтвер има за цел да ја олесни работата на групата преку комуникација, соработка, координирање, како и решавање на проблеми, натпреварување или преговарање. Microsoft SharePoint ги има овие особини и може да се категоризира како groupware софтвер, што пак може да се класифицира како асинхрон по време каде корисниците работат од различни места. Времето и локацијата на користење на Microsoft SharePoint се непредвидливи и различни.
Огар

Огар претставува митолошко суштество, големо и злобно човеколико чудовиште. Огрови најчесто се среќаваат во бајките, фолклорот и книжевните дела како се хранат со луѓе. Во уметноста, оргите често се прикажани како суштества со огромна глава, со бујна коса и брада, голем стомак и мускулесто тело.
0.1 Потекло на поимот
Зборот'' огар'' наоѓа широка примена по неговата употреба во делата на Шарл Перо (Charles Perrault)(1628-1703), како и Мари Катрин Џумел де Берневиљ. Други извори , пак, велат дека името доаѓа од зборот ''Hongrois'' што значи ''Унгарец''. Овој збор му дава често инспирација и на италијанскиот автор Џанбатиста Басил (1575-1632) , кој го користи зборот ''uerco'' или на стандарден италијански ''orco''.
0.2 Огрите во современата белестристика и филмови
Во литератаурата за деца често можат да се сретнат огрови кои ги киднапираат принцезите кои ги спасуваат насилните витези или понекогаш слуги. Огрите, исто така, се популарни и во фантазиските фикции, како на К. С. Луис како и најразлични фанатазиски игри.
- Во филмот Шрек на Мајк Мајрс огарот Шрек ја игра главната улога, користејќи шкотски акцент. Шрек е антисоцијален, но не и лош огар, кој живее во мочуришна област. Неговата сопруга, Принцезата Фиона, е родена како човек но подоцна се претвора во огар поради нивната фасцинантна љубов. Во последниот излезен дел на Шрек, наречен Шрек Трети тука се и трите нивни мали деца-огрови.
- Овие филмови за Шрек се засноваат на детска книга, исто така, наречена Шрек од Вилијам Стејг.
- Во филмовите на Дизни се честопати присутни овие или слични ликови на огри, како штом се Адвентурите на мечињата Џуми.
- Книгата на Рут Менинг-Сандерс, Книга за огрите и мамците, содржи 13 приказни за доживувања со огри.
- Во цртаниот филм [[
фови, огрот Голема Уста се појавува повремено во улогата на помошник на штрумпфовите од злобинот волшебник Гаргамел.
Огар честопати се употребува со метафорско значење, како во делата на Жак Ческс и Нејсер Кемир од кои постои цела колекција на бајки.
0.3 Огрите во современите игри
Огрите се појавуваат во многу популарни фантазиски филмски игри како и видеоигри.
Шарл V Мудриот

{| align=right
|
Шарл V Мудриот (роден на 21 јануари 1338 во Венсен - починал на 16 септември 1380 во Бат на Марна) бил крал на Франција од династијата Валоа. Неговото владеење се одликува со враќање на изгубените територии од почетокот на Стогодишната војна. Бил многу млад кога станал регент, време во кое неговиот татко, кралот Јован II Добриот бил во заробеништво на Англичаните. Неговите победи биле поништени со неуспесите на неговите наследници, и вратените територии биле повторно загубени.
Шарл VII Победникот

{| align=right
|
Шарл VII Победникот (роден на 22 февруари 1403 во Париз - починал на 22 јули 1461 во Меун на Ивр) бил крал на Франција од династијата Валоа. За време на неговото владеење се појавила Јованка Орлеанка, која претставувала пресвртница во Стогодишната војна. Го добил прекарот „победник“, поради тоа што успеал да ги ослободи сите територии на Франција под англиска власт, со што завршила Стогодишната војна. Тој е познат и како голем реформатор на војската, но спровел реформи и во целата држава.
Subversion

Subversion — систем со отворен код за контрола на верзии. Со него може да се управуваат податотеки и именици, како и промените што се прават над нив. На него може да се гледа како на „временска машина“ со која може да се гледаат верзиите на документите во одредено време и да се следи текот на нивните промени. Тој претставува општ систем за контрола на верзии со кој може да се управуваат различни видови на податотеки.
Овој систем може да работи низ локални мрежи и Internet, користејќи различни безбедносни и мрежни протоколи, што го прави лесен и практичен за употреба од страна на различни луѓе кои работат на различни компјутери. Можноста различни луѓе да користат, менуваат и управуваат исто множество на податоци од различни локации наметнува колаборација. Тоа практично значи дека процесите може да се одвиваат побрзо, бидејќи не постои единствен канал преку кој мора да поминат сите промени. Бидејќи работата на сите корисници е зачувана во соодветни верзии, не постои опасност за губење на податоците во случај на грешка.
Дефиницијата за колаборативни компјутерски системи потполно го опфаќа Subversion:
* Корисниците работат заедно со цел за пресретнување на одредени заеднички цели
* Не постојат водичи, туку сите корисници се еднакви
* Контролата е децентрализирана
* Постои самокритика на однесувањето и комуникацијата (секој од корисниците е задолжен промените што ги прави да ги синхронизира со најновата up-to-date верзија)
Со овој систем е овозможена колаборацијата на луѓето кои го користат, а сето тоа е реализирано со соработка на компјутерски системи.
Шарл VI Лудиот

{| align=right
|
Шарл VI Лудиот (роден на 3 декември 1368 во Париз - починал на 21 октомври 1422 во Париз) бил крал на Франција од династијата Валоа. Неговото владеење се одликува со враќање на изгубените територии од почетокот на Стогодишната војна. Тој бил крал за време на Стогодишната војна. Ментално заболел, па власта ја презеле регенти. Во 1404, започнала борба меѓу регентитеза тоа кој ќе владеенаместо „лудиот крал“. Англичаните го искористиле тоа, па од 1419 до 1420 ја освоиле Нормандија. Тие исто така ги присилиле французите за нивен крал да се постави припадник на англиската кралска династија.
Луј XI

{| align=right
|
Луј XI (роден на 3 јули 1423 во Бурж - починал на 30 август 1483 во Плеси лез Тур) бил крал на Франција од династијата Валоа. Успеал да воспостави внатрешен ред и мир во државата, покорувајќи ги побунетите феудалци и обединувајќи ги сите покраини, освен Фландрија и Бретања. Го помагал развојот на градовите, трговијата, занаетчиството, науката и културата. Извршил реорганизација на војската.
House of Pain

House of Pain (се чита: Хаус оф Пејн, буквално значи: Куќа на Болката) — ирско-американска рап-група која издала три албуми во раните до средни 1990-ти. Групата била највеќе позната по хит песната „Jump Around“ во 1992, која била #3 во САД, #6 во Ирска и #8 во Обединетото Кралство на Велика Британија и Северна Ирска.
1 Историја на музичката група
1.1 Подиг до слава (1991-1993)
По неуспешната соло кариера, Everlast се здружил со DJ Lethal и средношколскиот пријател Danny Boy за да ја формираат House of Pain. Групата била запишана во Tommy Boy Records, и нивниот House of Pain албум (1992) се продаваше масовно. Во албумот исто така учествуваше B-Real од групата Cypress Hill.